recursal/SuperWikiNEXT-32B huggingface dataset:
**Nashville Street Circuit**| Miesto | Nashville, Tennessee, USA |
|  |
| Časové pásmo | UTC-6 |
| Hlavné podujatia | IndyCar Series |
| Dĺžka okruhu | 3,492 kilometra (2,170 míľ) |
| Počet zákrut | 11 |
| Rekord kola | 1:15,749 (Scott McLaughlin, Team Penske, 2023) |

**Music City Grand Prix**, zo sponzorských dôvodov nazývaný **Big Machine Music City Grand Prix**, sú automobilové preteky IndyCar Series, ktoré sa každoročne konajú v Nashville v štáte Tennessee v Spojených štátoch amerických. Miestom konania je Nashville Street Circuit, mestský okruh na severe hlavného mesta Tennessee. Prvé preteky sa konali v roku 2021 a 2024 sa tu má uskutočniť finále sezóny šampionátu IndyCar, aj keď na inej verzii trate.

Víťazi pretekov IndyCar
-----------------------

| Rok | Jazdec |
| --- | --- |
| 2021 | Švédsko Marcus Ericsson |
| 2022 | Nový Zéland Scott Dixon |
| 2023 | USA Kyle Kirkwood |

Iné projekty
------------

Commons
* Spolupracuj na Commons Commons ponúka multimediálne súbory na tému **Music City Grand Prix**

Externé odkazy
--------------

* Music City Grand Prix oficiálna webstránka
**Max q** je bod, keď atmosférický let kozmickej rakety dosiahne maximálny dynamický tlak, drak rakety je v ňom vystavený maximálnemu mechanickému namáhaniu. Štrukturálne zaťaženie rakety je úmerné dynamickému tlaku a môže viesť k obmedzeniu letovej obálky rakety.

Dynamický tlak *q* je matematicky definovaný ako

{\displaystyle q={\tfrac {1}{2}}\,\rho \,v^{2},}
kde *ρ* je hustota vzduchu a *v* je rýchlosť rakety; dynamický tlak sa môže považovať za hustotu kinetickej energie vzduchu vzhľadom na raketu. Pri vypustení rakety zo zeme do vesmíru je dynamický tlak

* nula pri štarte, keď je hustota vzduchu *ρ* vysoká, ale rýchlosť *v* = 0
* nula mimo atmosféru, kde je rýchlosť *v* vysoká, ale hustota vzduchu *ρ* = 0
* vždy nezáporný

Preto (podľa Rollovej vety) bude vždy miesto, kde je maximálny dynamický tlak.

Inými slovami, pred dosiahnutím max q je zmena dynamického tlaku v dôsledku zvyšujúcej sa rýchlosti väčšia ako zmena v dôsledku klesajúcej hustoty vzduchu, takže dynamický tlak pôsobiaci na raketu sa neustále zvyšuje. Po absolvovaní max q je to naopak. Dynamický tlak pôsobiaci proti rakete sa znižuje so znižovaním hustoty vzduchu a nakoniec dosahuje 0, keď sa hustota vzduchu rovná nule.

Príklady štartu rakety
----------------------

Napríklad pri normálnom štarte raketoplánu došlo k maximu q vo výške približne 11 km. Keď sa dynamický tlak priblížil k max q, tri hlavné motory raketoplánu znížili ťah na asi 60 - 70% menovitého (v závislosti od užitočného zaťaženia). V kombinácii s konštrukciou zŕn hnacej hmoty pomocných urýchľovacích rakiet, ktoré znížili ťah pri max q o jednu tretinu po 50 sekunde horenia sa celkové namáhanie raketoplánu udržiavalo na bezpečnej úrovni.

Počas typickej misie Apollo sa max q vyskytlo medzi 13 a 14 km; hodnoty sú pre SpaceX Falcon 9 približne rovnaké.

Bod max q je kľúčovým medzníkom pri vypustení rakety.

Pozri aj
--------

* Zákon o ideálnom plyne

Referencie
----------

1. ↑   *dynamic pressure* [online]. Nasa, [cit. 2019-12-31]. Dostupné online.
2. ↑   *Aerospaceweb.org | Ask Us - Space Shuttle Max-Q* [online]. www.aerospaceweb.org, [cit. 2019-12-31]. Dostupné online.
3. ↑  KSC, Elaine Marconi:. *NASA - Launch Coverage* [online]. www.nasa.gov, [cit. 2019-12-31]. Dostupné online. (po anglicky)
4. ↑   *Starlink Mission* [online]. [Cit. 2019-12-31]. Dostupné online.

|  |  |
| --- | --- |
| Portal | Astronomický portál |
prvých osem riadkov Pascalovho trojuholníka
**Pascalov trojuholník** je geometrické usporiadanie kombinačných čísel do tvaru trojuholníka.

História Pascalovho trojuholníka
--------------------------------

Blaise Pascal
Pascalov trojuholník sa v matematike preslávil vďaka svojej symetrii a rôznym skrytým vzťahom. Blaise Pascal si v roku 1653 myslel to isté a poznamenal, že by ich pravdepodobne nevedel opísať v jednej práci. Množstvo prepojení Pascalovho trojuholníka s inými vetvami matematiky urobilo z neho posvätný matematický objekt. Jeho korene však siahajú do dávnejšej histórie. V skutočnosti ho neobjavil Pascal, hoci sa po ňom volá. Bol známy už čínskym učencom z 13. storočia.

Schéma
------

### Fungovanie

Pascalova schéma funguje zhora. Začneme s jednou jednotkou a pod ňu napíšeme dve jednotky zľava a sprava. Ďalšie riadky zostrojíme tak, že na oba okraje napíšeme **1** a stredné čísla dostaneme ako súčet dvojice čísel v predošlom riadku priamo nad miestom, na ktorom práve sme. Napríklad **6** v piatom riadku dostaneme tak, že sčítame **3 + 3** zo štvrtého riadku.

### Vlastnosti

Prvá a úplne zrejmá vlastnosť Pascalovho trojuholníka je jeho súmernosť. Trojuholník je osovo súmerný, teda ak jeho stredom vedieme zvislú čiaru, čísla napravo budú zrkadlovým obrazom čísel naľavo. Pod diagonálou zo samých jednotiek je diagonála z prirodzených čísel **1, 2, 3, 4, 5, 6, 7…** (pozri obrázok vpravo hore). Pod ňou je zase diagonála z trojuholníkových čísel **1, 3, 6, 10, 15, 21…** (čísla, ktoré sú počtom bodiek tvoriacich trojuholník). Pod touto diagonálou sú potom tetrahedrálne čísla **1, 4, 10, 20, 35…**. Tieto potom zodpovedajú štvorstenom ("trojrozmerný trojuholník", alebo počty delových gulí poukladaných do tvaru pyramíd so zvyšujúcimi sa trojuholníkovými základňami). 

### Konštrukcia

{\displaystyle {0 \choose 0}}
{\displaystyle {1 \choose 0}{1 \choose 1}}
{\displaystyle {2 \choose 0}{2 \choose 1}{2 \choose 2}}
{\displaystyle {3 \choose 0}{3 \choose 1}{3 \choose 2}{3 \choose 3}}
{\displaystyle {4 \choose 0}{4 \choose 1}{4 \choose 2}{4 \choose 3}{4 \choose 4}}
{\displaystyle {5 \choose 0}{5 \choose 1}{5 \choose 2}{5 \choose 3}{5 \choose 4}{5 \choose 5}}
Vznik prvých šiestich riadkov podľa Pascalovho pravidla
Konštrukcia Pascalovho trojuholníka využíva Pascalovo pravidlo:
{\displaystyle {n \choose k}={n-1 \choose k-1}+{n-1 \choose k}}

, kde **n** a **k** sú nezáporné celé čísla, pre ktoré platí že **n**≥**k** a kde {\displaystyle {n \choose 0}={n \choose n}=1.}

Referencie
----------

1. ↑  J. SMIDA, J. ŠEDIVÝ, J. LUKÁTŠOVÁ, J. VOCELKA. *Matematika pre 1. ročník gymnázia*. Bratislava: Slovenské pedagogické nakladateľstvo, 1990, [cit. 1990-03-08]. ISBN 80-08-00340-5.
2. ↑  PETÁKOVÁ, J.. *Matematika - příprava k maturitě a k přímacím zkouškám na vysoké školy*. Praha: Prometheus, spol. s.r.o., 2000, [cit. 2000-03-08]. ISBN 80-7196-099-3. (český)

Zdroj
-----

* Crilly, T. *Matematika 50 myšlienok, ktoré by ste mali poznať*. Vydavateľstvo Slovart, 2011

Externé odkazy
--------------

* Pascal's triangle (po anglicky)

Pozri aj
--------

* Binomická veta
* Kombinatorika
**Chľabanská plytčina** (maďarsky: Helemba zátony) je ostov sa nachádza na ostrihomskom úseku Dunaja, zalesnenom ostrove s rozlohou 8613 m².

Súradnice: 47°48′59″S 18°49′58″V﻿ / ﻿47,81641111°S 18,83267500°V﻿ / 47.81641111; 18.83267500

Poloha a popis
--------------

Ostrov sa nachádza doluprúdom, južne od Chľabanského ostrova, zhruba na riečnom kilometry 1710. Tiahne sa v smere východ-západ, jeho dĺžka je asi 400 m a šírka sa pohybuje od 20 do 40 metrov. Asi tri kilometre nad ostrovom sa Hron vlieva do Dunaja, ktorý svojimi sedimentmi vybudoval útesové ostrovy.

Využitie
--------

Ostrov má peknú pieskovä pláž, čo v hojnom počte využívajú dovolenkujúci plaviaci sa na člnoch z Maďarska a j zo Slovenska. Konajú sa tu podujetai na jachtách a motorových člnoch. Povrch tvorí väčšinou piesok mieatami tráva a zopár stromov. Počas vysokje hladiny Dunaja býva zaplavovaný.

Referencie
----------

1. ↑   *Dunai Szigetek: Még sosem volt ekkora a Helembai-zátony* [online]. 2018. november 6. kedd, [cit. 2023-11-01]. Dostupné online.
2. ↑   *Wiking Yacht Club Helemba-zátony buli 2023* [online]. [Cit. 2023-11-01]. Dostupné online. (po maďarsky)
**Kartografie PRAHA, a.s.** je české vydavateľstvo zaoberajúce sa predovšetkým vydávaním máp a atlasov.

Dejiny
------

Podnik vznikol pod názvom *Kartografický a reprodukční ústav* na základe vládneho nariadenia č. 1/1954 Zb. ako organizácia rezortu Ústrednej správy geodézie a kartografie pre kartografické činnosti pri spracovaní a tlači máp pre potreby štátneho hospodárstva, škôl i verejnosti. V dôsledku spoločenských zmien pred rokom 1968 bol ústav rozdelený na dve štátne organizácie: *Kartografické nakladatelství* a *Kartografii Praha*, ktoré v roku 1969 spätne zlúčili do firmy Kartografie Praha š.p. V osemdesiatych rokoch sa stala súčasťou Geodetického a kartografického podniku.

V roku 1990 Český úřad geodetický a kartografický založil podnik Kartografie Praha, štátny podnik, ktorý bol k 30. aprílu 1992 zrušený. Jeho nástupcom sa stala spoločnosť Kartografie PRAHA, a.s. ktorá vznikla zápisom do obchodného registra 4. mája 1992 a jeho majiteľom bol Fond národního majetku České republiky. Po postupných vlastníckych zmenách je od 4. februára 2008 jediným akcionárom firmy František Talián, ktorý je od roku 2002 predsedom predstavenstva spoločnosti.

Referencie
----------

1. ↑   *Obchodní rejstřík* [online]. Praha: Ministerstvo spravedlnosti ČR, rev. 2011-02-04, [cit. 2011-02-04]. Kapitola IČ 00025623. Dostupné online.
2. ↑   *Obchodní rejstříkwww.justice.cz/xqw/xervlet/insl/index?sysinf.@typ=or&sysinf.@strana=searchSubject*. Praha: Ministerstvo spravedlnosti ČR, rev. 2011-02-04, [cit. 2011-02-04]. Kapitola IČ 45272395.

* *Tento článok je čiastočný alebo úplný preklad článku Kartografie Praha na českej Wikipédii.*

Externé odkazy
--------------

* Oficiálna stránka
**Anys** je člen skupiny Kontrafakt, pochádzajúcej z Piešťan, vlastným menom Ondrej Beňačka. Má vyštudovanú medicínu, pracoval ako lekár v Ružinovskej nemocnici.

Členovia skupiny Kontrafakt
---------------------------

* Ego
* Rytmus
* Anys

Začiatky
--------

Ego a Anys chodili spolu na gymnázium. Na začiatku spolupracoval s Egom ale v tejto dobe nemali príliš veľký úspech. Ego na čas odišiel do Kanady, zatiaľ čo Anys na Slovensku nakúpil príslušenstvo a začal trénovať, tvoriť. Ega po nejakej dobe z Kanady vyhostili za graffiti a vrátil sa späť na Slovensko. Neskôr spolu s Rytmusom založili skupinu Kontrafakt. Kontrafakt vydal svoj prvý album v roku 2003 s názvom Tri špinavé mená a postupne sa začal dostávať do povedomia. Dnes majú na konte 6 štúdiových albumov - *Tri špinavé mená*, *E.R.A.*, *Bozk na rozlúčku*, *Navždy*, *Real Newz* a *KF ako Rolls*. Kontrafakt je najúspešnejšou hip-hopovou skupinou na Slovensku a v Česku. Anys patrí medzi najznámejších slovenských DJ-ov, kedysi aj producentov.

Videoklipy
----------

*Toto je neúplný zoznam; môžeš pomôcť rozšíriť ho*.
* 2003 – „Dáva mi"
* 2004 – „E.R.A."
* 2005 – „Pravda bolí/Mulano stylos"
* 2005 – „Nelutujem"
* 2006 – „Moji ľudia (DJ Wich RMX)"
* 2006 – „I tak to Dosiahne (ft. WWO, Orion & Soundkail)"
* 2006 – „Potrebujem tvoju nenávisť"
* 2007 – „Život je boj"
* 2009 – „Bozk na rozlúčku"
* 2013 – „Stokujeme Vonku"
* 2013 – „Odviati Vetrom"
* 2013 – „JBMNT"
* 2013 – „V mojom svete"
* 2014 – „Kým neskapem"
* 2014 – „Keď Jazdíme My (prod. Maiky Beatz)"
* 2014 – „Podzemie"
* 2014 – „SSMD"
* 2015 – „Život je film"
V poľskom meste **Poznaň** bola 40 rokov v prevádzke malá sieť **trolejbusovej dopravy**.

Prvé trolejbusy vyšli do poznaňských ulíc 12. februára 1930 na trase *Śródka* – *Wiejska*. Pokiaľ nepočítame približne ročnú, tzv. historickú prevádzku vo Vroclave v rokoch 1912 a 1913, bola poznaňská trať prvým trolejbusovým systémom na území dnešného Poľska. V rokoch 1939 – 1944 vznikli ďalšie dve trate (do ulice *Warszawską* a v západnej časti mesta k vojenskému letisku). Po ukončení vojny boli v období marec 1946 až august 1947 všetky tri trate obnovené. V roku 1948 bola sprevádzkovaná v poradí už štvrtá trolejbusová linka, tá obdržala písmeno T (ostatné boli označené U, W a Z), o dva roky neskôr jazdili trolejbusy už na piatich linkách (nove tiež S). K použitiu číselného označenia bolo pristúpené roku 1954, kedy niektoré linky boli spojené, iné predĺžené na novo postavené úseky, takže v Poznani bolo v prevádzke 6 (101 – 106) a za krátko už sedem (až po číslo 107) trolejbusových liniek. V 50. rokoch boli do Poznane dodané tiež česko-slovenské vozy Škoda 8Tr.

Rušenie trolejbusových tratí bolo zahájené na konci 50. rokov, kedy linka 105 bola nahradená novo postavenou električkovou traťou. O definitívnom konci poznaňských trolejbusov, ktoré mali byť nahradené autobusmi, rozhodlo mestské zastupiteľstvo v roku 1966. Prevádzka poslednej linky, č. 103, bola ukončená 29. marca 1970.

Iné projekty
------------

Commons
* Spolupracuj na Commons Commons ponúka multimediálne súbory na tému **Trolejbusová doprava v Poznani**

Externé odkazy
--------------

* Historie poznaňských trolejbusů (po poľsky)

Zdroj
-----

*Tento článok je čiastočný alebo úplný preklad článku Trolejbusová doprava v Poznani na českej Wikipédii.*

| * z
* d
* u
Poľsko Mestská hromadná doprava v Poľsku |
| --- |
| Metro | 
* Varšava

 |
| Rýchlodráha | 
* Bydgoszcz a Toruň
* hornosliezska konurbácia
* Krakov
* Lodž
* Poznaň
* trojmesto
* Varšava
* Varšava (WKD)

 |
| Električková doprava | 

|  |  |
| --- | --- |
| V prevádzke | 
* Bydgoszcz
* Čenstochova
* Elbląg
* Gdansk
* Gorzów Wielkopolski
* Grudziądz
* hornosliezska konurbácia
* Krakov
* Lodž
* Mrozy
* Olsztyn
* Poznaň
* Štetín
* Toruň
* Varšava
* Vroclav

 |
| Zrušené | 
* *Białystok*
* *Bielsko-Biała*
* *Tešín*
* *Gubin*
* *Inowrocław*
* *Jelenia Góra*
* *Kostrzyn nad Odrą*
* *Koszalin*
* *Legnica*
* *Słubice*
* *Słupsk*
* *Sopot*
* *Szczekociny*
* *Tarnów*
* *Wałbrzych*
* *Wołomin*
* *Zgorzelec*

 |
| Nerealizované | 
* *Głogów*
* *Jaworzno*
* *Kielce*
* *Opole*
* *Piła*
* *Płock*
* *Stargard*
* *Świnoujście*

 |
| Plánované | 
* *Radom*

 |

 |
| Trolejbusová doprava | 

|  |  |
| --- | --- |
| V prevádzke | 
* Gdyňa
* Lublin
* Tychy

 |
| Zrušené | 
* *Dębica*
* *Gorzów Wielkopolski*
* *Legnica*
* *Olsztyn*
* *Poznaň*
* *Słupsk*
* *Varšava*
* *Vroclav*
* *Wałbrzych*

 |
| Nerealizované | 
* *Bydgoszcz*
* *Gdansk*
* *Jelenia Góra*
* *Zakopane*
* *Zielona Góra*

 |

 |
**Polyp** je slovo gréckeho pôvodu, ktorým sa označuje výrastok spojený so sliznicou stopkou. Polypy môžu byť kdekoľvek v tráviacom trakte. V našich podmienkach majú najväčší význam polypy hrubého čreva. V súčasnej dobe označujeme ako polypy aj prisadnuté a plošné slizničné útvary (lézie). Popis prvého prípadu polypu sa pripisuje Mentzelovi z roku 1721. 

  

Podľa vzhľadu a histologického obrazu vieme odhadnúť biologické vlastnosti polypov a polypy rozdeľujeme na: 

* Non-neoplastické polypy:
	+ hyperplastické
	+ zápalové
	+ pseudopolypy
	+ hamartómy

* Neoplastické polypy:
	+ pílovié (serrated)
	+ adenómy
	+ karcinómy

Non-neoplastické polypy nemajú (alebo majú veľmi nízky potenciál, takmer nulový) ďalšej transformácie na rozdiel od neoplastických lézií (adenómov). Popis paradigmy sekvencie adenóm - karcinóm bol postulovaný Jackmanom v roku 1951. 

Vzhľadovo sa používa na hodnotenie slizničných lézií **Parížska klasifikácia**, ktorej základom je hodnotenie morfologických slizničných útvarov v žalúdku podľa (JSGE, Japanese Society of Gastrointestinal Endoscopy, z roku 2003). Parížska klasifikácia sa používa na označenie lézií celého tráviaceho traktu. 

Podľa tohto označujeme polypy, ktoré sú povrchové a budia dojem včasných lézií ako typ 0 (superficiálny typ). Ďalej delíme povrchové lézie na polypoidné a nepolypoidné. 

* Polypoidné lézie
	+ stopkaté polypy sa označujú ako 0-Ip
	+ prisadnuté polypy sa označujú 0-Is
	+ niekedy sa používa označenie 0-Isp

* Nepolypoidné lézie
	+ ľahko vyvýšené lézie sa označujú ako 0-IIa
	+ ploché lézie sa označujú ako 0-IIb
	+ ľahko znížené lézie sa označujú ako 0-IIc
	+ vyhĺbené lézie sú typ 0-III

Špecifikom nad rámec Parížskej klasifikácie je označenie **LST (laterally spreading tumor) lézia**, ktorým označujeme lézie O-IIa typu, ktoré sa šíria „kobercovito" do okolia a ich priemer je viac ako 10 mm.

Referencie
----------

1. ↑  KMENT, J.V, FRIČ, P. Polypy a nádory tlustého střeva. In : MAŘATKA , Z. Gastroenterologie. Praha: Nakladatelství Karolinum, 1999, 277 – 304.
2. ↑  MENTZEL, D. De excrentiis verracosocristasis. Acta Med Berl. 1721, 9, 78.
3. ↑  JACKMAN, R.J, MAYO, C.W. The adenoma-carcinoma sequence in cancer of the colon. Surg Gynecol Obstet. 1951, 93(3), 327 – 30.

Iné projekty
------------

Commons
* Spolupracuj na Commons Commons ponúka multimediálne súbory na tému **Polyp (medicína)**
**Stanislav Šmatlák** (pseudonym: *Stanislav Kostka*) (\* 28. november 1925, Oslany – † 5. august 2008, Bratislava) bol slovenský literárny historik, teoretik a kritik. Autor základných diel o dejinách slovenskej literatúry a literárnych monografií.

Životopis
---------

Študoval na gymnáziách v Prievidzi, Zlatých Moravciach a v Banskej Bystrici, kde roku 1944 maturoval, v roku 1944 – 1949 študoval filozofiu a slovenčinu na Filozofickej fakulte Slovenskej univerzity v Bratislave. Už ako študent redaktor vydavat. SAVU, neskôr odborný asistent Literárnovedného ústavu SAV a po skončení školy jeho vedeckým pracovníkom, redaktor vydavat. *Smena* (1952 – 1953), *Slovenských pohľadov* (1960 – 1963). Vo svojej práci sa zameral na metodologické problémy literárnej vedy, štúdie o diele a živote slovenských spisovateľov a básnikov (Červeň, Hviezdoslav, Švantner), popularizačné práce. Edične pripravil množstvo vedeckých zborníkov a výbery z tvorby slovenských spisovateľov a kritikov (F. Kráľ, I. Krasko, M. Rúfus , M. Válek atď.). Súbežne sa venoval problematike vzniku a vývinu nadrealizmu a poézie pre deti. Aktuálne problémy slovenskej literatúry nastolil spoločne s Jánom Števčekom v publikácii *Literárne rozhovory*. Napísal súbor úvah, štúdií a esejí o slovenskej poézii. Po spoluautorskej účasti na 3. a 4. zväzku *Dejín slovenskej literatúry* (1967, 1975) napísal syntetizujúce *Dejiny slovenskej literatúry od stredoveku po súčasnosť* (1988).

Dielo
-----

* Príspevok štýlu slovenského literárneho realizmu (1947)
* Základy teórie literatúry (1953)
* Hviezdoslav v kritike a spomienkach (1954)
* Vývin a tvar Kraskovej lyriky (1976)
* Básnik a dieťa (1963)
* Dve storočia slovenskej lyriky (1979)
* Súčasnosť a literatúra (1975)
* Dejiny slovenskej literatúry od stredoveku po súčasnosť (1988)

Literatúra
----------

* *Slovník slovenských spisovateľov 20. storočia*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * abART: 78806
* BnF: 11925001t
* GND: 118950681
* ISNI: 0000 0001 0858 2891
* LCCN: n50048483
* NK ČR: jn20000620363
* SNK: 157750
* VIAF: 68935971
* WorldCat: lccn-n50048483
**Koštianska kultúra** alebo **koštianska skupina** bola kultúra/skupina v starej bronzovej dobe (konkrétne cca 1850 – cca 1 500 pred Kr. podľa konvenčného datovania, ale podľa novšieho datovania zrejme o stáročia skôr) na východnom Slovensku (Východoslovenská nížina, Košická kotlina a Spiš). Patrí do epišnúrového komplexu. Pomenovaná je podľa Koštian, dnes miestnej časti Valalík pri Košiciach.

Sú pre ňu typické rozsiahle kostrové pohrebiská (Perín, Košice, Čaňa, Valaliky-Všechsvätých, Dúbravka, Lastovce, Žehra – Dreveník, Spišské Tomášovce). Pochovávanie je kostrové. Nachádzame tu aj sibinské náušnice a najstaršie bronzové sekerky v strednej Európe. Keramika je spočiatku šnúrová.

Vyvinula sa zo skupiny Nyírség-Zatín.

Rozlišujú sa dve fázy:

* stará (Košice) – charakterizovaná medenou industriou tvaru vŕbového listu
* mladá – s prvkami otomanskej kultúry
	+ klasická fáza (Čaňa, Košťany, Valaliky)
	+ koštiansko-otomanská fáza (koštiansko-otomanský horizont; Čaňa a Nižná Myšľa)

Zdroje
------

* koštianska kultúra. In: NOVOTNÝ, Bohuslav, et al. *Encyklopédia archeológie*. 1. vyd. Bratislava : Obzor, 1986. 1032 s. S. 440.
* koštianska skupina. In: *Encyklopédia Slovenska*.

Externé odkazy
--------------

* Archivované 2014-01-16 na Wayback Machine Die Košt´any-Kultur (nemecky)
* Prvé sídlisko koštianskej kultúry na Slovensku
| 9K51M Tornado-G |
| --- |
| Bojové vozidlo 2B17M zo zostavy raketometného systému 9K51M Tornado-G.Bojové vozidlo 2B17M zo zostavy raketometného systému 9K51M Tornado-G. |
| **Základná charakteristika** |
| Posádka | 6 |
| Dĺžka | 7900 mm |
| Šírka | 2500 mm |
| Výška | 3225 mm |
| Hmotnosť | 14,9 t |
| **Pancierovanie a výzbroj** |
| Pancierovanie |  |
| Hlavná zbraň | odpaľovacie zariadenie 40 rakiet kalibru 122 mm |
| Sekundárne zbrane |  |
| **Pohon a pohyb** |
| Pohon | Kamaz-740 210 k |
| Odpruženie |  |
| Max. rýchlosť | 80 km/h |
| Pomer výkon/hmotnosť |  |
| Dojazd | 650 km |
| Priechodnosť |  |

**9K51M Tornado-G** je ruský salvový raketomet kalibru 122 mm na podvozku nákladného automobilu Ural-4320 (6x6). Je určený na ničenie živej sily, ľahko obrnených a obrnených vozidiel, delostreleckých a mínometných batérií alebo veliteľských stanovíšť na vzdialenosť až 40 km. 

Tornado-G je nová generácia známeho a celosvetovo rozšíreného salvového raketometu Grad. Na rozdiel od svojho predchodcu má vďaka použitiu nových projektilov zvýšený dostrel. Tento systém tiež potrebuje kratší čas na uvedenie do pohotovostného režimu.

Vznik a vývoj
-------------

Raketomet BM-21 Grad, zavedený do služby v roku 1963, sa v Sovietskej armáde osvedčil veľmi dobre. Preto sa v 90. rokoch 20. storočia rozbehli výskumné práce zamerané na jeho modernizáciu. Zhotoviteľom raketometu sa stal Štátny výskumný a výrobný podnik Splav. Systém bol prvýkrát predstavený na testovacom polygóne v roku 1998. Ruská armáda si raketomet prvýkrát objednala v roku 2011 v počte 36 kusov. Sériová výroba sa rozbehla v roku 2013, kedy Tornado-G úspešne prešlo štátnymi skúškami. V októbri 2014 bol raketomet oficiálne zavedený do služby v ruskej armáde.

Konštrukcia
-----------

Systém 9K51M Tornado-G pozostáva z bojového vozidla 2B17M postavenom na podvozku nákladného auta Ural-4320-10 (6x6) a rakiet kalibru 122 mm (9M538, 9M539 alebo 9M541). Raketomet dokáže vystreliť všetkých 40 rakiet počas 20 sekúnd. Maximálny dostrel výbušných rakiet je v rozmedzí 30-40 km. Existujú však správy o vytvorení nových projektilov pre Tornado-G s dostrelom až 100 km. Čas potrebný na bojové nasadenie systému na nepripravenom stanovišti je šesť minút, na pripravenom je to jedna minúta. Z bojového do cestovného režimu prejde Tornado-G za 30 sekúnd. Pohon vozidla zabezpečuje motor Kamaz-740, ktorý mu umožňuje ísť rýchlosťou až 80 km/h. Posádka vozidla sa v porovnaní s raketometom Grad zredukovala z 3 na 2 osoby.

Požívatelia
-----------

* Rusko  Rusko - v roku 2021 mala ruská armáda 180 raketometov 9K51M Tornado-G

Referencie
----------

1. ↑   *122-мм реактивная система залпового огня 9К51М «Торнадо-Г»* [online]. defendingrussia.ru, [cit. 2022-06-09]. Dostupné online.
2. ↑   *Реактивная система залпового огня 9К51М "Торнадо-Г"* [online]. en.missilery.info, [cit. 2022-06-09]. Dostupné online.
3. ↑   *9К51М «Торнадо-Г», 122-мм реактивная система залпового огня* [online]. arms-expo.ru, [cit. 2022-06-09]. Dostupné online. Archivované 2022-06-13 z originálu.
4. ↑  THE INTERNATIONAL INSTITUTE FOR STRATEGIC STUDIES (IISS). *The Military Balance 2021*. [s.l.] : [s.n.], 2021. (Anglický)
**Urpínska alej** je súbor chránených stromov rastúci na východnom svahu Urpína v Banskej Bystrici pozdĺž chodníka na Kalváriu. Podľa Banskobystrickej diecézy je alej súčasťou krížovej cesty. Je považovaná za najhodnotnejšiu lipovú či alej vôbec v okrese.

Dejiny
------

Výsadba lipovej aleje je datovaná do roku 1722, v tom čase stálo 7 zastavení krížovej cesty. Po požiari však bola v roku 1731 takmer celá vysadená nanovo. V rámci generálnej opravy Kalvárie bola alej v lete a na jeseň 2006 očistená od náletových drevín. V rokoch 2006 až 2010 boli stromy ošetrované v spolupráci so Štátnou ochranou prírody - Správou CHKO Poľana, toto ošetrenie stálo 282 300 Sk. Po veternej srmšti bolo potrebné odstrániť niekoľko stromov, ktoré ohrozovali súkromné domy. Kvôli prevencii chorôb bol uskutočnený výrub okolitých drevín a krovín. Zároveň bolo prijaté opatrenie na výsadbu nových stromov, ktoré budú alej postupne nahradzovať.

Stromy a ochrana
----------------

Alej bola od roku 1983 evidovaná ako chránená prírodná pamiatka, od roku 1996 je kategorizovaná ako chránené stromy. Ochrana je stanovená pod číslom S 255 právnym predpisom VZV KÚ v Banskej Bystrici, 5/1996, 20. decembra 1996. Alej „*predstavuje vedecko-výskumný, náučný a kultúrno-výchovný význam*". Alej je spravovaná Správou CHKO Poľana. Od 1. januára 2009 je evidovaných 52 stromov: lipa veľkolistá (42 ks), pagaštan konský (9 ks) a javor poľný (1 ks), predtým bol celkový počet 76 stromov: lipa veľkolistá (64 ks), pagaštan konský (9 ks), agát biely (2 ks) a javor poľný (1 ks).

Zo 76 stromov mali všetky vek nad 100 rokov, 29 malo odhadovaný vek 250 rokov. Najväčší obvod kmeňa dosahovala lipa veľkolistá s odhadovaným vekom 250 rokov a obvodom 476 cm. Viaceré stromy dosahujú výšku a šírku koruny viac než 20 metrov.

Galéria
-------

* Pohľad z marca 2023Pohľad z marca 2023
* Jeden zo stromov, marec 2023Jeden zo stromov, marec 2023

Referencie
----------

1. 1 2 3 4 5   *Urpínska alej* [online]. Banská Bystrica: Slovenská agentúra životného prostredia, [cit. 2016-10-14]. Dostupné online. Archivované 2016-10-18 z originálu.
2. 1 2 3   *Chránené stromy* [online]. Banská Bystrica: Informačné centrum Banská Bystrica, [cit. 2016-10-14]. Dostupné online. Archivované 2016-10-19 z originálu.
3. 1 2   *KALVÁRSKA HORA – URPÍN* [online]. Banská Bystrica: Biskupstvo Banská Bystrica, [cit. 2016-10-14]. Dostupné online.

Externé odkazy
--------------

* - Urpínska alej na data.sopsr.sk

Súradnice: 48°43′44″S 19°09′00″V﻿ / ﻿48,7290208°S 19,1498975°V﻿ / 48.7290208; 19.1498975
**Adam Szentpétery** (\* 24. február 1956, Rožňava) je slovenský akademický maliar a vysokoškolský pedagóg.

Životopis
---------

V rokoch 1971 – 1975 študoval na Strednej škole umelecko-priemyselnej v Košiciach, v rokoch 1976 – 1982 absolvoval Vysokú školu výtvarných umení v Bratislave (odbor monumentálne maliarstvo – doc. Dezider Castiglione, doc. Ivan Vychlopen).

Od roku 1999 vedie Ateliér súčasného obrazu na Fakulte umení Technickej univerzity v Košiciach (od roku 2004 – docent). V roku 2007 sa stal laureátom štátnej ceny „Munkácsy Mihály díj", Budapešť.

Žije a tvorí v Rožňave a Košiciach. Je ženatý, otec dvoch detí Gábora a Adama. 

### Tvorba

„*Pri charakteristike tvorby popredného slovenského maliara Adama Szentpéteryho (nar. 1956) je nutné hneď na začiatku akcentovať fakt, že budeme komunikovať vo vizuálnom jazyku geometrie so silným maliarskym kódovaním. Geometria sa v priebehu 80. rokov 20. storočia stáva pre neho základnou materskou doskou, na ktorú umiestňuje jednotlivé maliarske výstupy a spojenia. Línia, farba a plocha sú základnými stavebnými kameňmi jeho obrazovej sústavy. Hoci v priebehu desaťročí Szentpétery vybudoval na poli geometrickej abstrakcie nosný monolitný maliarsky program, ktorý tvorí ojedinelý príspevok do súčasného výtvarného jazyka u nás, predsa len zostáva solitérnym zjavom v domácom prostredí…*" – *Vladimír Beskid*

### Výstavy

Od roku 1984 Szentpétery zverejnil svoje diela na mnohých samostatných (21) a kolektívnych výstavách (142) hlavne v krajinách dnešnej Európskej únie, ale niektoré jeho diela boli vystavené v Japonsku, na Taiwane či v Kórejskej republike.

### Zastúpenie v zbierkach (výber)

* Východoslovenská galéria, Košice (Slovensko)
* Východoslovenské múzeum, Košice (Slovensko)
* Banícke múzeum, Rožňava (Slovensko)
* Danubiana Meulensteen Art Museum, Bratislava (Slovensko)
* Sbírka AVS, Praha (Česko)
* Mestská galéria, Cottbus (Nemecko)
* Miskolci Galéria, Miskolc (Maďarsko)
* Kortárs Magyar Galéria (Galéria súčasných maďarských umelcov), Dunajská Streda (Slovensko)
* Oravská galéria, Dolný Kubín (Slovensko)
* Gyergyószárhegyi Megyei Alkotóközpont – Lăzarea (Rumunsko)
* Beratzhausener Sammlung, Beratzhausen (Nemecko)
* Adam Gallery, Brno (Česko)
* tiež v súkromných zbierkach

Referencie
----------

1. ↑  katalóg Adama Szentpéteryho
2. ↑  Geometrizmy

Externé odkazy
--------------

* Adam Szentpétery - instagram
* Adam Szentpetery / Danubiana Meulensteen Art Museum
* Adam Szentpétery / Adam Gallery
* Adam Szentpétery / Srebrny Czworokąt Archivované 2012-04-26 na Wayback Machine
* Adam Szentpétery / Koniarek galery Trnava Archivované 2018-12-16 na Wayback Machine

Autoritné údaje: * abART: 35660
* GND: 123159717
* ISNI: 0000 0000 8355 2273
* NK ČR: jo2010586301
* SNK: 173020
* VIAF: 8287724
* Web umenia: 10433
**Corythosaurus** bol 7 až 10 m. dlhý bylinožravý dinosaurus, dvojnohý a štvornohý ornitopód zo skupiny Lambeosaurinae. Na rozdiel od rodu Charonosaurus zastupoval v rámci tejto skupiny rody vysokým kosteným hrebeňom, ktorý bol z bokov sploštený (podobne ako napríklad u rodu Lambeosaurus). Známy je z kostí patriacich aspoň dvom desiatkam jedincov. Žil pred 77 až 76,5 miliónmi rokov, nájdený na západe Kanady a USA. Jediný druh je **Corythosaurus casuaricus**.

Nález a druhy
-------------

Fosílna kostra s odtlačkami kože
Prvé fosílie tohto dinosaura objavil už v roku 1912 americký paleontológ Barnum Brown pri rieke Red Deer v lokalite, ktorá je dnes známa ako Park dinosaurov. Išlo o takmer kompletnú kostru so zachovanými odtlačkami kože. V roku 1916 tento exemplár spolu s inými fosíliami prepravovala kanadská loď *Mount Temple* do Británie, bola však potopená nemeckou loďou *SMS Möwe* a tak 75 miliónov rokov starý náklad sa ocitol na dne atlantického oceána, kde leží dodnes.

Pôvodne bolo opísaných sedem druhov rodu Corythosaurus: *C. casaurius*, *C. bicristatus*, *C. brevicristatus*, *C. excavatus*, *C. frontalis* a *C. intermedius*. Len jeden z nich je však dnes považovaný za platný - *C. casaurius*.

Klasifikácia
------------

Corythosaurus patrí do podčeľade Lambeosaurinae, do ktorej sú zahrnuté aj rody Olorotitan, Hypacrosaurus alebo Lambeosaurus, pre ktoré sú charakteristické pompézne hrebene či výrastky. Najbližším príbuzným Corythosaura v rámci celej tejto podčeľade je zrejme rod Olorotitan.

Opis
----

Odliatok lebky juvenilného jedinca
Corythosaurus dorastal do dĺžky 10 metrov a vážil asi 4 tony. Rovnako ako všetky hadrosaury, aj Corythosaurus mal rozšírený bezzubý zobák. V čeľustiach mal stovky husto rastúcich zubov, stavaných na prežúvanie tuhého rastlinného materiálu. Celkom bolo nájdených asi 20 lebiek tohto dinosaura.

Tento to pomerne hojný živočích bol vybavený na hlave polkruhovitým kosteným hrebeňom, ktorý bol, podobne ako u jeho príbuzných, dutý a napojený na dýchacie cesty. Takto slúžil na vydávanie hlasitých zvukov, ktorými komunikovali a udržovali kontakt medzi sebou členovia čriedy aj na kilometre, keď boli práve roztratení po krajine a neputovali.

Referencie
----------

1. ↑  ARBOUR, V. M. BURNS, M. E.; SISSONS, R. L. A redescription of the ankylosaurid dinosaur Dyoplosaurus acutosquameus Parks, 1924 (Ornithischia: Ankylosauria) and a revision of the genus. *Journal of Vertebrate Paleontology*, 2009, roč. 29, čís. 4, s. 1117 – 1135. DOI: 10.1671/039.029.0405.
2. ↑   *Dinosaurs in the Deep* [online]. [Cit. 2012-01-04]. Dostupné online. Archivované 2009-02-16 z originálu. (anglicky)
3. ↑  DODSON, Peter. Taxonomic implications of relative growth in lambeosaurine dinosaurs. *Systematic Zoology*, 1975, roč. 24, s. 37 – 54. DOI: 10.2307/2412696.
4. ↑   *The Age of Dinosaurs*. Ed. Dodson, Peter.; Britt, B.; Carpenter, K.; Forsterová, Catherine, A.; Gillette, David D.; Norell, Mark A.; Olshevsky, G.; Parrish, J. M.; Weishampel, David B.. [s.l.] : Publications International, LTD. 1994. ISBN 0-7853-0443-6. Kapitola Corythosaurus, s. 137.
**Hertz** (**Hz**) je odvodená jednotka frekvencie v sústave SI. Jednotka je pomenovaná podľa profesora Heinricha Rudolfa Hertza, bádateľa v oblasti elektromagnetických vĺn. 

Jednotka vyjadruje, koľko pravidelných dejov sa odohrá za jednu sekundu. Jeden hertz jednoducho znamená „jedenkrát za sekundu" (*1/s*, *s−1*); 100 Hz znamená „stokrát za sekundu", atď. Jednotka sa môže použiť na popis ľubovoľného periodického deja – napríklad hodiny tikajú s frekvenciou 1 Hz, ľudské srdce môže biť s frekvenciou 1,2 Hz. Frekvencia náhodných dejov, ako je rádioaktívny rozpad, je vyjadrená v jednotkách Becquerel.

V staršej literatúre sa môžete dočítať o cykloch. Napríklad o prijímačoch na dvadsiatich kilocykloch.

Meno hertz bolo prijaté organizáciou CGPM (Conférence générale des poids et mesures) v roku 1960, nahradilo predchádzajúce meno tejto jednotky, *cyklov za sekundu* (cycles per second – cps), spolu s príslušnými násobkami (kilocykly, megacykly a tak ďalej). V bežnom použití nahradil hertz meno *cykly za sekundu* od roku 1970.

SI násobky
----------

  


|  |  |  |  |
| --- | --- | --- | --- |
| 1 kilohertz | **kHz** | 103 Hz | 1 000 Hz |
| 1 megahertz | **MHz** | 106 Hz | 1 000 000 Hz |
| 1 gigahertz | **GHz** | 109 Hz | 1 000 000 000 Hz |
| 1 terahertz | **THz** | 1012 Hz | 1 000 000 000 000 Hz |
| 1 petahertz | **PHz** | 1015 Hz | 1 000 000 000 000 000 Hz |
| 1 exahertz | **EHz** | 1018 Hz | 1 000 000 000 000 000 000 Hz |

Webové odkazy
-------------

  


| * z
* d
* u
Jednotky SI |
| --- |
| Základné | 
* meter
* kilogram
* sekunda
* ampér
* kelvin
* kandela
* mol

 |
| Doplnkové | 
* radián
* steradián

 |
| Odvodené | 
* hertz
* stupeň Celzia
* newton
* joule
* watt
* pascal
* coulomb
* volt
* ohm
* siemens
* farad
* weber
* tesla
* henry
* lúmen
* lux
* becquerel
* gray
* sievert
* katal

 |
**Stupeň Celzia** (značka **°C**) je jednotka teploty, pomenovaná po švédskom astronómovi Andersovi Celsiovi.

História
--------

Oproti dnešnej dobe bola pôvodne stupnica obrátená. Švédsky astronóm Anders Celsius ju zaviedol v roku 1742 s dvomi pevnými bodmi pri tlaku vzduchu 1 013,25 hPa, a to 100 °C pre teplotu tuhnutia vody a 0 °C pre teplotu varu vody. Carl Linné stupnicu neskôr otočil a preto je dnes definovaná ako

* 0 °C pre teplotu tuhnutia vody
* 100 °C pre teplotu varu vody .

Definícia
---------

Dnes sa Celziova stupnica (ako vedľajšia jednotka sústavy SI) definuje pomocou trojného bodu vody, ktorému je priradená teplota 0,01 °C a tým, že absolútna veľkosť jedného stupňa teplotnej stupnice (±1 °C) sa rovná 1 K.

Prepočet na iné stupnice
------------------------

### Kelvinova stupnica

C = K - 273,15
K = C + 273,15
kde *K* je teplota v kelvinoch, *°C* je teplota v stupňoch Celzia.

### Fahrenheitova stupnica

{\displaystyle F={\frac {9C}{5}}+32}
{\displaystyle C={\frac {5(F-32)}{9}}}
kde *F* je teplota v stupňoch Fahrenheita, *C* je teplota v stupňoch Celzia.

### Réaumurova stupnica

{\displaystyle C={\frac {5}{4}}\cdot R},
{\displaystyle R={\frac {4}{5}}\cdot C},
kde *R* je teplota v stupňoch Réaumura, *C* je teplota v stupňoch Celzia.

Referencie
----------

1. ↑   *Anders Celsius 1701-1744* [online]. Uppsala University - Astronomical Observatory, [cit. 2010-03-17]. Dostupné online. (po anglicky)

  


| * z
* d
* u
Jednotky SI |
| --- |
| Základné | 
* meter
* kilogram
* sekunda
* ampér
* kelvin
* kandela
* mol

 |
| Doplnkové | 
* radián
* steradián

 |
| Odvodené | 
* hertz
* stupeň Celzia
* newton
* joule
* watt
* pascal
* coulomb
* volt
* ohm
* siemens
* farad
* weber
* tesla
* henry
* lúmen
* lux
* becquerel
* gray
* sievert
* katal

 |
Katedrála v Reykjavíku
**Islandská cirkev** (islandsky: *Hin evangelíska lúterska kirkja*) je luteránska národná cirkev na Islande. Je členom Spoločenstva Porvoo, Svetového luteránskeho zväzu a Svetovej rady cirkví. V roku 2023 mala 227 259 členov, t.j. asi 58,6 % všetkých Islanďanov. Vznikla oddelením sa od Dánskej cirkvi v roku 1540.

Islandská cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Islandská cirkev zachováva ornáty, biskupské insígnie, hierarchické usporiadanie, kadidlo a iné. 

Je členom Svetového luteránskeho zväzu a Spoločenstva Porvoo. Do duchovnej služby ordinuje aj ženy a sobáši aj páry rovnakého pohlavia.

Reformácia na Islande
---------------------

Keď kráľ Kristián III. v roku 1537 vyhlásil luteranizmus za oficiálne náboženstvo Dánsko-Nórska, zastihlo to aj Island, kedže v tej dobe spadal pod spomínanú krajinu. Reformácia na Islande sa skončila nezákonnou popravou biskupa Jóna Arasona a jeho dvoch synov. Po tomto akte bol Island oficiálne luteránsky.

Referencie
----------

1. ↑  Islandský statistický úřad

Externé odkazy
--------------

* Oficiálny web

Zdroj
-----

*Tento článok je čiastočný alebo úplný preklad článkov Church of Iceland na anglickej Wikipédii a Reformation in Denmark–Norway and Holstein na anglickej Wikipédii.*
**František Kubíni** (maď. Kubinyi Ferenc, Kubinyi de Felsőkubin) (\* 21. marec 1796, Vidiná – † 28. marec 1874, Vidiná) bol slovenský verejný činiteľ, prírodovedec a statkár zemianskeho pôvodu.

Jeho otec Ondrej Kubíni (Kubinyi de Felsőkubin), matka Eva rod. Prónaiová (Prónay de Tótpróna et Blatnicza) a brat Augustín Kubíni

Životopis
---------

Študoval súkromne, 1808 – 1811 na gymnáziu v Banskej Bystrici. Profesori Andrej Zipser a Šalamun Peténi v ňom vzbudili záujem o geológiu a paleontológiu. V štúdiách pokračoval v 1812 – 1814 na kolégiu v Debrecíne, od 1815 právo na univerzite v Budapešti. Právny praktikant v Budapešti, od roku 1821 podnotár, notár a slúžny Novohradskej stolice, od roku 1843 statkár na svojom majetku.

Účastník revolúcie 1848 – 1849, poslanec uhorského snemu za Lučenec za Rezolučnú stranu. Zakladajúci člen a začas predseda Uhorskej geologickej a Uhorskej archeologickej spoločnosti. Autor prírodovedeckých štúdií v časopisoch, ktoré sú spojené s územím Novohradskej stolice. Čestný člen UAV (od 1858).

Literatúra
----------

* Slovenský biografický slovník
* ŠKOVIEROVÁ, Angela. *Seminár Dejiny knižnej kultúry Novohradu* [online]. [Cit. 2011-08-06]. Dostupné online.

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike - farnosť Tomášovce; pokrstený ako Franciscus Alexander Kubiny de Felsőkubin

Autoritné údaje: * BnF: 11019324h
* GND: 1017828148
* ISNI: 0000 0000 7905 5485
* LCCN: n93066777
* PIM: PIM62420
* SNK: 152997
* VIAF: 75526970
* WorldCat: lccn-n93066777
**Vojenská zóna Comodoro Rivadavia** (*Zona Militar de Comodoro Rivadavia (ZMCR))* bol administratívny región najvyššej dôležitosti v Argentíne, ktorý bol medzi rokmi 1944 a 1955 vyčlenený z provincií (vtedy ešte Národných teritórií) Chubut a Santa Cruz a daný do správy armády. Hlavným mestom bolo Comodoro Rivadavia.

Rozloha
-------

Územie sa rozkladalo na území dnešných departmentov Río Senguerr, Escalante, Sarmiento a južnej časti departmentu Florentino Ameghino v provincii Chubut ako aj na území departmentov Deseado a Lago Buenos Aires v provincii Santa Cruz. Jeho šírka siahala od Atlantického oceánu až po hranicu s Čile v Andách. A celková rozloha územia bola 97 748 km²

Správa
------

Na území sa nachádzali v tom čase najdôležitejšie zariadenia na ťažbu ropy Argentíny. 

Dôvodom založenia zóny bola obava, že v dôsledku druhej svetovej vojny by mohli zahraničné mocnosti uskutočniť inváziu na ovládnutie ropných polí. Pobrežie tu bolo veľmi riedko osídlené a voči invázii temer vôbec nezabezpečené. Preto bolo nutné zosilniť vojenskú prítomnosť v tejto oblasti. Guvernérov tejto zóny vymenúval prezident republiky, vždy z radov vysokých dôstojníkov armády.

Guvernéri
---------

Šesť dôstojníkov armády, ktorí vykonávali funkciu guvernéra, počas desaťročného trvania vojenskej vlády:

* Gen. Ángel Solari: (od 31. mája 1944 do 15. novembra 1945)
* Gen. Armando S. Raggio: (16. novembra 1945 do 31. decembra 1948)
* Gen. Julio Alberto Lagos: (31. decembra 1948 do 23. júna 1950)
* Gen. Salvador M. Muller: (23. júna 1950 do 14. novembra 1951)
* Gen. Fernando J. Carlés: (14. novembra 1951 do 14. apríla 1953)
* Gen. Italo H. Dell'Oro: (8. mája 1953 do 25. júla 1955)

Externé odkazy
--------------

* Guvernéri Archivované 2008-05-19 na Wayback Machine (po španielsky)
**Volt** je jednotka elektrického napätia, resp. elektrického potenciálu. V sústave SI patrí medzi odvodené jednotky, rozmer v základných jednotkách je: V = kg·m2·s−3·A−1.

Rozdiel potenciálov je 1 volt, ak je na prenesenie náboja 1 coulomb z miesta nižšieho potenciálu na miesto vyššieho potenciálu potrebné vykonať prácu 1 joule.

Napätie medzi koncami vodiča je 1 volt, ak stály prúd 1 ampér vo vodiči dodáva výkon 1 watt.

Jednotka bola pomenovaná podľa talianskeho fyzika Alessandra Voltu, vynálezcu elektrického článku (1800).

Prístroj na meranie elektrického napätia sa nazýva voltmeter a zapája sa paralelne k meranému napätiu.

Referencie
----------

1. ↑   *Archivovaná kópia* [online]. [Cit. 2009-08-12]. Dostupné online. Archivované 2009-10-17 z originálu.

Pozri aj
--------

* Ohmov zákon

| * z
* d
* u
Jednotky SI |
| --- |
| Základné | 
* meter
* kilogram
* sekunda
* ampér
* kelvin
* kandela
* mol

 |
| Doplnkové | 
* radián
* steradián

 |
| Odvodené | 
* hertz
* stupeň Celzia
* newton
* joule
* watt
* pascal
* coulomb
* volt
* ohm
* siemens
* farad
* weber
* tesla
* henry
* lúmen
* lux
* becquerel
* gray
* sievert
* katal

 |
BMW X3 2
**BMW X3** je 5 – dverové SUV vyrábané Nemeckou automobilovou spoločnosťou BMW. BMW X3 predstavený prvýkrát vo Frankfurte nad Mohanom v roku 2003 sa na trh dostal v roku 2004 ako prvá generácia radu X3. Druhá generácia bola na trh uvedená v roku 2010.

Elektrické SUV BMW iX3 predstavené 14. júla

Prvá generácia E83 (2003 – 2010)
--------------------------------

Washauto06 bmw x3
Výroba prvej generácie BMW X3 prebiehala v Rakúskom meste Graz. Rok 2003 priniesol výraznú zmenu faceliftu vozidla. Zmena sa najviac odrazila na svetlometoch, predných nárazníkoch, a zadnom spojleri. Zmena exteriéru aj interiéru odštartovala výrobu nových verzií radu X3 a to edície: Exclusive a Lifestile. Limitovaná edícia Sport Edition bola na trhu dostupná od konca roku 2009. BMW X3 získal ocenenia (štyri hviezdičky) v Euro NCAP crash testoch v roku 2008. Výroba automobilu bola v roku 2010 pozastavená.

Druhá generácia F25 (2010 – 2017)
---------------------------------

Druhá generácia automobilov BMW X3 s interným označením F25 spustila svoju výrobu v meste Spartagurg v Južnej Karolíne. Novšia verzia X3 sa od predchádzajúcej prvej generácie odlišuje novou karosériou, svetlometmi, veľkosťou a novým štýlom, čím získalo vozidlo v Euro Crash testoch plný počet – 5 hviezdičiek. 
Bezpečnostná výbava obsahuje airbag pre vodiča aj spolujazdca, bočné airbagy, závesové hlavové airbagy, samonavíjacie pásy na sedadlách, aktívne opierky hlavy ako aj úchytné body na detské sedačky.

Tretia generácia G01 (2017 – súčasnosť)
---------------------------------------

G01

Iné projekty
------------

Commons
* Spolupracuj na Commons Commons ponúka multimediálne súbory na tému **BMW X3**

Externé odkazy
--------------

* BMW X3 Slovenský portál automobilov BMW Archivované 2012-01-09 na Wayback Machine
* Oficiálne slovenské stránky spoločnosti BMW

| BMW 1980–súčasnosť |
| --- |
| **Typ** | **Séria** | 1980- | 1990- | 2000- | 2010- |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 |
| Nižšia stredná trieda | 3 Compact |  |  | E36/5 | E46/5 |  |  |
| rad 1 |  |  |  | E81 / E82 / E87 / E88 | F20 |
| Stredná trieda | rad 3 | E21 | E30 | E36 | E46 | E90 / E91 / E92 / E93 | F30 |
| Vyššia stredná trieda | rad 5 | E12 | E28 | E34 | E39 | E60 / E61 | F10 / F11 |
| Coupé | rad 6 | E24 |  |  | E63 / E64 | F12 / F13 |
| Luxusné | rad 7 | E23 | E32 | E38 | E65 / E66 / E67 / E68 | F01 / F02 / F03 / F04 |
| Roadster | rad Z |  | E30 (Z1) |  | E36/7 & E36/8 (Z3) | E85 / E86 (Z4) | E89 (Z4) |
| Superšport/GT |  | E26 (M1) |  | E31 (8 series) | E52 (Z8) |  |  |
| SUV | X1 |  |  |  | E84 |
| X3 |  |  |  | E83 | F25 |
| X5 |  |  | E53 | E70 |
| X6 |  |  |  | E71 / E72 |
| PAS | 5 GT |  |  |  | F07 |
**Siemens** je jednotka elektrickej vodivosti, ktorá je prevrátenou hodnotou elektrického odporu. V medzinárodnej sústave SI patrí medzi odvodené jednotky.

Jednotka je pomenovaná podľa nemeckého podnikateľa Wernera von Siemensa.

  

Jeden siemens je vodivosť vodiča, v ktorom pri napätí jeden volt tečie prúd jeden ampér.

{\displaystyle G={\frac {1}{R}}={\frac {I}{U}}\qquad [G]=\mathrm {S} }, 

* *G* je elektrická vodivosť vodiča - udáva sa v siemensoch (S)
* *R* je elektrický odpor vodiča - udáva sa ohmoch (Ω)
* *I* je prúd prechádzajúci vodičom - udáva sa v ampéroch (A)
* *U* je elektrické napätie - rozdiel elektrických potenciálov - udáva sa vo voltoch (V)

1 S = 1 A/V = 1 A2/W = 1 kg−1 · m-2 · s3 · A2 = 1 Ω-1 = 1 kg−1 · m−2 · s1 · C2.

*Príklad:* elektrická vodivosť rezistoru s elektrickým odporom 5 ohmov je G = 1/(5 Ω) = 0,2 S.

Pozri aj
--------

* Ohmov zákon

  


| * z
* d
* u
Jednotky SI |
| --- |
| Základné | 
* meter
* kilogram
* sekunda
* ampér
* kelvin
* kandela
* mol

 |
| Doplnkové | 
* radián
* steradián

 |
| Odvodené | 
* hertz
* stupeň Celzia
* newton
* joule
* watt
* pascal
* coulomb
* volt
* ohm
* siemens
* farad
* weber
* tesla
* henry
* lúmen
* lux
* becquerel
* gray
* sievert
* katal

 |
**Delňa** je potok v dolnom Šariši, tečie územím okresu Prešov. Je to ľavostranný prítok Torysy a má dĺžku 16 km. Nad obcou Kokošovce napája vodnú nádrž Sigord s rekreačnou funkciou (kúpanie, vodné športy, rybolov). Na dolnom toku sa výraznejšie vlní a pri meste Prešov napája rovnomenné letné kúpalisko.

*Prameň:* v Slanských vrchoch, v podcelku Šimonka, na západnom úpätí vrchu Šimonka (1 092,0 m n. m.) v nadmorskej výške približne 650 m n. m.

*Smer toku:* prevažne na západ, medzi osadou Sigord a obcou Dulova Ves vytvára výrazný oblúk smerujúci na juh

*Geomorfologické celky:* 1.Slanské vrchy, podcelok Šimonka, 2.Košická kotlina, podcelok Toryská pahorkatina

*Prítoky:* sprava dva prítoky spod sedla Červená mláka (855 m n. m.), Malá Delňa, Šťavica, Kamenný potok (433,3 m n. m.), prítok (324,5 m n. m.) z oblasti Ortášov, z oblasti Kopaníc, zľava z Rácovej doliny

*Ústie:* do Torysy severne od obce Haniska v nadmorskej výške 233 m n. m.

*Obce:* Zlatá Baňa, osada Sigord, Kokošovce, Dulova Ves a južným okrajom mesta Prešov

| * z
* d
* u
Vodné toky v povodí Delne |
| --- |
| *Delňa* → *Torysa* → *Hornád* → *Slaná* → *Tisa* → *Dunaj* |
| Vodné toky | 
* **Delňa**
* Kamenný potok
* Lekeš
* Malá Delňa
* Sigordský potok
* Zlatobanský potok

 |
| Vodná plocha | 
* Vodná nádrž Kokošovce

 |

| * z
* d
* u
Vodné toky v povodí Torysy (od Sekčova po ústie) |
| --- |
| 
* **Balka**
* Brestov
* Bukovina
* Bysterský potok
* **Delňa**
* Drienovský potok
* Haništiansky potok
* Hýľov potok
* Chabžiansky kanál
* Chrastniansky potok
* Kalinovec
* Kendický potok
* Košariský potok
* Kráľovský potok
* Lebenský potok
* Ličartovský potok
* Mladolesný potok
* Močarmiansky potok
* Novoveský potok (prítok Torysy, Drienovská Nová Ves)
* Novoveský potok (prítok Torysy, Košická Nová Ves)
* Oľšavec
* Oľšiansky potok
* Petroviansky potok
* Stopavský potok
* Tablový potok
* Vajkovský potok
* Záborský potok

 |
| 
Súvisiace šablóny
Vodné toky v povodí Delne
Vodné toky v povodí Hornádu (3. časť)
Vodné toky v povodí Sekčova
Vodné toky v povodí Torysy (2. časť)
 |